Príloha č. 1 súťažných podkladov

**Opis predmetu zákazky**

1. Názov predmetu zákazky: **„Nákup pohonných hmôt pre potreby DPB, a. s.“**

 Predmetom zákazky je uzatvorenie Rámcovej dohody na dodanie pohonných hmôt (motorovej nafty) spĺňajúcej

 kvalitatívne parametre podľa požiadaviek STN EN 590 do vozidiel MHD a iných dopravných prostriedkov

 obstarávateľskej organizácie a to vždy na 6 mesiacov. Obstarávateľská organizácia požaduje dodanie aj stočenie

 pohonných hmôt do svojich štyroch skladových terminálov, a to vo Vozovni Petržalka – Lúky VIII a vo Vozovni

 Trnávka – Jurajov dvor – juh, Trnávka – Jurajov dvor – sever a vo Vozovni Krasňany, prípadne inej čerpacej

 stanici v rámci Bratislavy, ktorej zriadenie oznámi obstarávateľská organizácia úspešnému uchádzačovi, a to pri

 predpokladanom celkovom čerpaní 48 000 000 l (litrov) pohonných hmôt počas 48 mesiacov trvania DNS.

1. Celková predpokladaná hodnota: 62 001 600,00 EUR bez DPH
2. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.

##  **Opis predmetu zákazky – Nákup pohonných hmôt pre potreby DPB, a. s.**

1. DNS bude slúžiť na zadávanie zákaziek na dodanie tovaru.
2. Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.
3. Predmet zákazky je podľa nomenklatúry Spoločného slovníka obstarávania (CPV) vymedzený najmä v rozsahu nasledovných CPV kódov:

Hlavný predmet:

09134100-8 – Motorová nafta

09134200-9 – Naftové palivo

09134230-8 – Bionafta

24957000-7 – Chemické aditíva

63710000-9 – Pomocné služby pre suchozemskú dopravu

63712000-3 – Pomocné služby pre cestnú dopravu

1. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
2. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
3. Výzva na predkladanie ponúk v rámci zadávania konkrétnej zákazky obsahuje druh, množstvo tovarov, lehotu dodania a miesta dodania kde sa budú tovary dodávať, prípadne ďalšie informácie.
4. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.